Psycho II

Psycho II er en amerikansk skrekkfilm fra 1983, regissert av Richard Franklin. Filmen er en oppfølger til Psycho fra 1960. I 1986 kom den tredje filmen i serien, Psycho III, igjen med Anthony Perkins i hovedrollen som karakteren Norman Bates.

Handling 
22 år etter de forrige drapene hans, blir Norman Bates ansett som frisk. Han blir derfor løslatt fra et psykiatrisk sykehus, til tross for protestene fra Marion Cranes søster Lila. Mot råd fra Dr. Bill Raymond, flytter Norman til sitt tidligere hjem ved Bates Motel. Han begynner snart å arbeide ved en restaurant i nærheten. Samtidig blir en ung servitør, Mary, kastet ut av kjæresten sin. Norman tilbyr henne å flytte inn hjemme hos ham. Han oppdager senere at motellets nye manager, Warren Toomey, driver med narkotika - og Norman gir ham sparken.

Normans assimilering i samfunnet ser ut til å gå greit, helt til han begynner å motta mystiske telefon-samtaler og beskjeder fra moren hans overalt hvor han går. En alkohol-påvirket Warren Toomey har senere en konfrontasjon mot Norman, som Norman mistenker for å ha lagt igjen alle meldingene fra moren hans. Men kort tid senere dreper en figur i en svart kjole Toomey. En natt, etter å ha hørt stemmer i huset, går Norman inn på morens soverom som er nøyaktig slik det var for 22 år siden. Men en lyd lokker ham til loftet, hvor han blir låst inne. En kvinne-skikkelse dukker senere opp foran to tenåringer. En av tenåringene blir myrdet, men den andre slipper så vidt unna. Norman begynner å tro at han kanskje kan ha myrdet tenåringen, uten å huske dette.

Skuespillere 
 Anthony Perkins som Norman Bates
 Vera Miles som Lila Loomis
 Robert Loggia som Dr. Bill Raymond
 Meg Tilly som Mary Loomis
 Dennis Franz som Warren Toomey
 Hugh Gillin som Sheriff John Hunt
 Robert Alan Browne som Ralph Statler
 Claudia Bryar som Emma Spool
 Ben Hartigan som en dommer
 Lee Garlington som Myrna
 Jill Caroll som Kim
 Tim Maier som Josh
 Oz Perkins som en ung versjon av Norman Bates

Referanser

Eksterne lenker 
 

Filmer fra 1983
Skrekkfilmer fra USA
Oppfølgerfilmer
Engelskspråklige filmer